4. mars
4. mars er 63. dagur ársins (64. á hlaupári) samkvæmt gregoríska tímatalinu. 302 dagar eru eftir af árinu.

Atburðir 
 1152 - Friðrik barbarossa („rauðskeggur“) eða Friðrik 1. var kjörinn konungur Þýskalands í Frankfurt.
 1213 - Þorvaldur Snorrason Vatnsfirðingur fór að Hrafni Sveinbjarnarsyni á Eyri við Arnarfjörð og lét hálshöggva hann. Sturla Bárðarson, systursonur Snorra Sturlusonar, var fóthöggvinn.
 1461 - Rósastríðið: Jórvíkurhertoginn hertók London og lýsti sjálfan sig Játvarð 4. Englandskonung.
 1519 - Hernán Cortés lenti við Veracruz á Júkatanskaga í Mexíkó.
 1629 - Massachusettsflóanýlendan fékk konungsleyfi.
 1653 - Fyrsta stríð Englands og Hollands: Orrustan við Leghorn fór fram við Livorno á Ítalíu.
 1662 - Fjórtán menn drukknuðu þegar tveir áttæringar í eigu konungs fórust á Lambastaðaröst.
 1665 - Annað stríð Englands og Hollands hófst.
 1789 - Stjórnarskrá Bandaríkjanna tók formlega gildi.
 1805 - Thomas Jefferson tók við embætti forseta Bandaríkjanna.
 1857 - James Buchanan var settur í embætti forseta Bandaríkjanna.
 1861 - Abraham Lincoln varð sextándi forseti Bandaríkjanna.
 1877 - Emile Berliner fann upp hljóðnemann.
 1897 - William McKinley tók við af Grover Cleveland sem forseti Bandaríkjanna.
 1936 - Zeppelinloftfarið Hindenburg flaug sitt fyrsta reynsluflug.
 1945 - Finnland sagði Þýskalandi stríð á hendur.
 1955 - Armed Forces Radio and Television Service Keflavik fékk heimild íslenskra stjórnvalda til sjónvarpsútsendinga.
 1964 - Hljómar frá Keflavík slógu í gegn á fyrstu bítlatónleikum á Íslandi, sem haldnir voru í Háskólabíói. Fjórar aðrar hljómsveitir komu fram á þessum tónleikum.
 1968 - Fyrsta leikritið sem sett var upp sérstaklega fyrir sjónvarp á Íslandi var sent út. Það var verkið Romm handa Rósalind eftir Jökul Jakobsson.
 1971 - Íslendingar keyptu uppstoppaðan geirfugl á uppboði í London. Safnað hafði verið fyrir fuglinum um allt land fyrir uppboðið.
 1971 - Siglingafélagið Ýmir var stofnað í Kópavogi.
 1976 - Stjórnarskrárþing Norður-Írlands var leyst upp og við tók bein stjórn breska þingsins.
 1977 - 1500 manns fórust í jarðskjálfta á Balkanskaga.
 1979 - Voyager 1 náði fyrstu myndunum af hringjum Júpíters.
 1980 - Robert Mugabe var kjörinn forsætisráðherra Simbabve.
 1983 - Menningarmiðstöðin Gerðuberg var opnuð í Breiðholtshverfi í Reykjavík.
 1986 - Breska dagblaðið Today hóf göngu sína.
 1989 - Bandarísku fjölmiðlafyrirtækin Time Inc. og Warner Communications sameinuðust í Time Warner.
 1992 - Hæstiréttur Alsír bannaði Íslömsku frelsisfylkinguna.
 1992 - Þættirnir Ævintýri Indiana Jones hófu göngu sína á ABC.
 1993 - Ökumaður bílsins sem sprakk undir World Trade Center, Mohammed A. Salameh, var handtekinn af Bandarísku alríkislögreglunni.
 1996 - 32 létust í tveimur sjálfmorðssprengjuárásum í Ísrael. Hamassamtökin lýstu ábyrgð á hendur sér en Yasser Arafat fordæmdi þær í sjónvarpsávarpi.
 1997 - Bill Clinton bannaði alríkisstyrki til rannsókna á klónun manna.
 2000 - PlayStation 2 kom fyrst út í Japan.
 2001 - Hintze Ribeiro-slysið: Gömul steinsteypt brú í Entre-os-Rios, Portúgal, hrundi með þeim afleiðingum að 59 létust.
 2005 - Háskólinn í Reykjavík og Tækniháskóli Íslands sameinuðust undir merkjum þess fyrrnefnda.
 2007 - Í þingkosningum í Eistlandi var í fyrsta sinn hægt að kjósa á netinu.
 2009 - Alþjóðlegi sakamáladómstóllinn gaf út handtökutilskipun á Omar al-Bashir, forseta Súdan, vegna glæpa gegn mannkyni í Darfúr.
 2010 - Jarðskjálfti af stærðinni 6,4 mældist sunnan við Taívan.
 2018 - Rússneski fyrrum leyniþjónustumaðurinn Sergej Skripal varð ásamt dóttur sinni fyrir eitrun vegna taugaeitursins Novitsjok á heimili sínu í Salisbury á Englandi.

Fædd 
 1188 - Blanka af Kastilíu, Frakklandsdrottning, kona Loðvíks 8. (d. 1252).
 1394 - Hinrik sæfari, prins af Portúgal (d. 1460).
 1610 - William Dobson, enskur listmálari (d. 1646).
 1678 - Antonio Vivaldi, ítalskt tónskáld (d. 1741).
 1769 - Múhameð Alí Pasja, landstjóri Egyptalands (d. 1849).
 1793 - Karl Lachmann, þýskur fornfræðingur (d. 1851).
 1798 - Sigurður Breiðfjörð, íslenskt skáld (d. 1846).
 1852 - Kristján Jónsson, dómstjóri og ráðherra (d. 1926).
 1876 - Ásgrímur Jónsson, íslenskur listmálari (d. 1958).
 1910 - Tancredo Neves, brasilískur stjórnmálamaður (d. 1985).
 1930 - Björgvin Sæmundsson, bæjarstjóri Kópavogs (d. 1980).
 1935 - Bent Larsen, danskur stórmeistari í skák (d. 2010).
 1943 - Lucio Dalla, ítalskur söngvari og tónlistarmadur (d. 2012).
 1950 - Guðni Baldursson, fyrsti formaður Samtakanna '78 (d. 2017).
 1951 - Kenny Dalglish, skoskur knattspyrnumaður og þjálfari.
 1952 - Umberto Tozzi, ítalskur tónlistarmadur.
 1954 - Francois Fillon, forsætisráðherra Frakklands.
 1959 - Þorfinnur Guðnason, íslenskur kvikmyndaleikstjóri (d. 2015).
 1960 - John Mugabi, boxari frá Uganda.
 1963 - Jason Newsted, bandarískur bassaleikari (Metallica).
 1965 - Khaled Hosseini, afganskur rifhöfundur, (Flugdregahlauparinn og Þúsund bjartar sólir).
 1966 - Pétur Gautur, íslenskur myndlistarmaður.
 1966 - Dav Pilkey, bandarískur rithöfundur.
 1968 - Patsy Kensit, bresk leikkona og söngkona.
 1968 - Kýríakos Mítsotakís, forsætisráðherra Grikklands.
 1969 - Heimir Guðjónsson, íslenskur knattspyrnumaður.
 1972 - Jos Verstappen, hollenskur ökuþór.
 1974 - Ariel Ortega, argentínskur knattspyrnumaður.
 1982 - Landon Donovan, bandarískur knattspyrnumaður.
 1984 - Tamir Cohen, ísraelskur knattspyrnumaður.
 1986 - Tom De Mul, belgískur knattspyrnumaður.
 1988 - Adam Watts, enskur knattspyrnumaður.

Dáin 
 561 - Pelagíus 1. páfi.
 1213 - Hrafn Sveinbjarnarson, höfðingi Seldæla, veginn á heimili sínu á Eyri við Arnarfjörð.
 1371 - Jóhanna d'Évreux, Frakklandsdrottning, þriðja kona Karls 4. (f. 1310).
 1484 - Heilagur Kasimír, prins af Póllandi (f. 1458).
 1496 - Sigmundur erkihertogi af Austurríki (f. 1427).
 1615 - Hans von Aachen, hollenskur listmálari (f. 1552).
 1619 - Anna af Danmörku, drottning Jakobs 1. (f. 1574).
 1829 - Grímur Jónsson Thorkelín, íslenskur sagnfræðingur (f. 1752).
 1921 - Gunnar Thorsteinsson, íslenskur knattspyrnumaður og formaður Knattspyrnufélagsins Fram (d. 1894).
 1941 - Ludwig Quidde, þýskur stjórnmálamaður (f. 1858).
 1948 - Antonin Artaud, franskur leikstjóri (f. 1896).
 1974 - Guðni Jónsson, íslenskur sagnfræðingur (f. 1901).
 1977 - Lutz Schwerin von Krosigk, þýskur stjórnmálamaður (f. 1887).
 1994 - John Candy, bandarískur leikari (f. 1950).
 2011 - Johnny Preston, bandarískur söngvari (f. 1939).
 2013 - Seki Matsunaga, japanskur knattspyrnumaður (f. 1928).
 2020 – Javier Pérez de Cuéllar, fyrrum aðalritari Sameinuðu þjóðanna (f. 1920).

Mars